**Stutteri Følle Strandgård**

**Til hoppe ejerne**

**Insemination på Følle Strandgaard:**

Succesraten ved insemination af hopper er meget afhængig af hoppens almene konstitution herunder livmoderens tilstand inden inseminationen påbegyndes.

Hopper med livmoder infektioner, insufficient skede lukning eller andre lidelser i hoppens kønsorganer har meget lille chance for at blive drægtig ved insemination eller bedækning.

Du kan øge din hoppes chance for at blive drægtig, hvis du inden hoppen insemineres, har sikret dig, at hoppen ikke har akutte eller kroniske infektioner i skede og eller livmoder

**Goldhopper (hopper uden føl ved siden)**

Vi anbefaler at alle goldhopper har fået taget en svaber/skylleprøve fra hoppens livmoder. Prøven skal være negativ – ingen vækst af mikroorganismer.

**Følhopper (hopper med føl ved siden)**

Vi forlanger svaber/skylleprøver af følhopper hvor efterbyrden ikke er afgået normalt inden for 2 timer og hopper med skader i fødselsvejen i forbindelsen med fødslen. Prøven skal være negativ – ingen vækst af mikroorganismer.

**Hopper der ikke er blevet drægtig ved inseminering i to brunst perioder.**

Af disse hopper forlanger vi en Svaber/skylleprøve, som evt. kan tages i forbindelse med tredje insemineringsperiode.

**Brunst**

Det er vigtigt at hoppens brunst er erkendt inden insemineringen påbegyndes.

Hos nogle hopper er det vanskeligt at erkende brunst.

For at få succes af en inseminering er det vigtigt at hoppen er i en god fysisk og psykisk brunst.

Kan du ikke erkende brunst hos din hoppe anbefaler vi, at du får dyrlægen til at inducere en brunst.

**Sædforsendelse**

Ønsker du at inseminere din hoppe hjemme eller på anden insemineringsstation kan vi fremsende sæden.

**Hvornår skal hoppen komme på insemineringsstationen.**

Vi er først interesseret i hoppen i brunstens sidste halvdel (3-4 dage henne i brunsten). Hoppen har ægløsning ca. 24 timer inden brunstens ophør.

**Inseminering med kølesæd**

Hopper skal insemineres med kølesæd senest 48 timer før ægløsning. D.v.s. at når inseminering påbegyndes skal den gentages hver anden dag til ægløsning eller hoppen ophører med at vise brunst. Inseminering (i brunstperioden) efter ægløsning giver en lavere drægtighed. Medicinsk induktion af ægløsningen sikrer en forøget chance for inseminering på det korrekte tidspunkt.

**Inseminering med frostsæd**

Ved brug af frostsæd er ”vinduet” for inseminering indsnævret betydelig. Bedste tidspunkt for inseminering er 8-6 timer før ægløsning eller 6-8 timer efter ægløsning. Det er derfor klogt medicinsk at inducere ægløsningen. Dette øger chancen for at insemineringen foregår inden for det korte tidsrum hvor befrugtning er mulig.

For at sikre det bedst mulig resultat af inseminering med frostsæd anbefaler vi, at vi får hoppen midt i brunsten og at ægløsning induceres ved en follikel størrelse mellem 35 til 40 mm. (fastlagt ved scanning) Insemineringstidspunktet aftales ved induktion af ægløsningen (inseminering 30-36 timer efter induktion af ægløsning) gerne gentaget efter 12 timer. Ægløsning kontrolleres ved en scanning ca. 40 til 48 timer efter induktion af ægløsning.

Vores Dyrlæge Jens Kristoffersen har sammensat følgende behandlingspriser i forbindelse med inseminering med frost- og kølesæd hos Følle Strandgaard. Inseminering med kølesæd foretages af Følle Strandgaards medarbejder og kan ofte foretages uden forudgående scanning eller medicinsk behandling, hvis hoppen viser brunst:

**Priser** forudsat at ydelsen udføres mandag, onsdag eller fredag i normal arbejdstid ved fast besøg på stutteriet. Ydelsen skal være betalt forud besøget på **mobile pay nr. 56897**

* **2 scanninger** ved inseminering med frostsæd eller kølesæd før og efter ægløsning alt inclusive medicin til induktion af ægløsning **1250 kr**. betalt forud for første scanning på **mobile pay nr. 56897**
* **Brunst induktion** alt inclusive **945 kr.**
* **Tampon/skylleprøve alt inclusive 1745 kr.**
* **Follikelkontrol alt inc.** (også evt. behandling for follikelløsning) **1050 kr.**

**Priser** normal arbejdstid uden for det fastsatte stutteribesøg. Ydelsen skal være betalt forud besøget på **mobile pay nr. 56897**

* **Brunst induktion** alt inclusive **1320 kr.**
* **Tampon/skylleprøve alt inclusive 2120 kr.**
* **Follikelkontrol alt inc.** (også evt. behandling for follikelløsning) **1425 kr.**
* **2 scanninger** ved inseminering med frostsæd eller kølesæd før og efter ægløsning alt inclusive medicin til induktion af ægløsning **1250 kr**. **og kørsel 375 kr. pr. besøg.**  betalt forud for første scanning på **mobile pay nr. 56897. Uden for faste besøg beskrevet ovenfor kun efter forudgående aftale. Udenfor normal arbejdstid med nedenstående tillæg**

**Uden for normal arbejdstid opkræves et tillæg på 875 kr.**